b'\n_START_ARTICLE_\nV sedemnajstem\n_START_SECTION_\nVsebina\n_START_PARAGRAPH_\nGlavna oseba romana najstnica \xc5\xa0pela pripoveduje o dogodkih, ki so jo privedli v bolni\xc5\xa1nico. Kot otrok je \xc5\xbeivela pri teti Angeli. _NEWLINE_Tam  se je po\xc4\x8dutila bolj prijetno kot pri star\xc5\xa1ih, saj se doma niso pogovarjali. Pogosto si je \xc5\xbeelela, da bi se rodila drugim ljudem.  _NEWLINE_Z za\xc4\x8detkom tretjega letnika so se za\xc4\x8deli plesi. Na prvi ples je \xc5\xa0pela od\xc5\xa1la s prijateljema Nikom in Petrom. Plesala je s fantom s \xc5\xa1korpijonom in to je vzbudilo spor med njim in Nikom. _NEWLINE_Med dolgo\xc4\x8dasnimi urami profesorja \xc4\x8cika je \xc5\xa0pela risala na klop. Profesor jo je zalotil in vpra\xc5\xa1al, dobila je nezadostno. Zaradi \xc5\xa0peline nesramnosti se je med njima vnel prepir. Nekdo je na \xc5\xa0pelino klop napisal \xc2\xbbklop smeha\xc2\xab, \xc5\xa0pela je odpisala in razvil se je pogovor na klopi.  _NEWLINE_Naslednjega dne je \xc5\xa0pela ugotovila, da sta skrivnostni dopisovalec na klopi smeha in fant s \xc5\xa1korpijonom ista oseba, predstavil se ji je kot Smajk. Prijateljica Flora je kritizirala Smajka, a \xc5\xa0pela ga je po\xc4\x8dasi vzljubila. _NEWLINE_O\xc4\x8de je prejel profesorjevo  pismo. Doma se je vnel hud prepir. _NEWLINE_O\xc4\x8de je od\xc5\xa1el na slu\xc5\xbebeno potovanje in mama je \xc5\xa0peli dovolila k Flori.  \xc5\xa0pela je  to izkoristila  in \xc5\xa1la s Smajkom na Vnukovo zabavo. _NEWLINE_Zabava ni bila tako \xc4\x8dudovita, kot jo je Smajk opisoval. _NEWLINE_Luka, ki mu je  Smajk pravil Dingo, je igral na kitaro in pel. \xc5\xa0peli se je zdelo, kot da je pel njej. _NEWLINE_Domov je \xc5\xa1la s Smajkom, Vnukom in Hildo v ukradenem avtu. Ustavili so jih mili\xc4\x8dniki in jih odvedli na policijsko postajo. \xc5\xa0pelo je domov pospremil policist. _NEWLINE_Mama, ki jo je \xc4\x8dakala, je bila nad njenim obna\xc5\xa1anjem ogor\xc4\x8dena. \xc5\xa0pela je pono\xc4\x8di \xc4\x8dutila tesnobo. Ko se je o\xc4\x8de vrnil, ji je prepovedal odhod celo na dvori\xc5\xa1\xc4\x8de in vrt._NEWLINE_Smajk je zahajal k njej vse dni, ko je imela \xc5\xa1olo popoldne. Vedno bolj ga je imela rada. Za novo leto je izvedela, da je nose\xc4\x8da z njim. S Smajkom sta se sprla, zato se je odlo\xc4\x8dila za splav. _NEWLINE_Po splavu ni hodila v \xc5\xa1olo, ker je bila preslabotna. \xc5\xa0pelino spri\xc4\x8devalo je bilo polno slabih ocen in neopravi\xc4\x8denih ur, saj za splav in ve\xc4\x8ddnevni po\xc4\x8ditek star\xc5\xa1a nista vedela. Ko je o\xc4\x8de videl spri\xc4\x8devalo, je \xc5\xa0pelo udaril. \xc5\xa0pela je zaradi preve\xc4\x8d zau\xc5\xbeitih tablet omedlela na stopnicah._NEWLINE_Tam jo je na\xc5\xa1el o\xc4\x8de in jo odpeljal  v bolni\xc5\xa1nico. _NEWLINE_\xc5\xa0pela vidi svet druga\xc4\x8de, kot ga je videla prej\xc5\xa1njo jesen, doktor \xc5\xa0ter ji s pogovorom pomaga razumeti. _NEWLINE_Pred mamo in o\xc4\x8detom ne \xc4\x8duti ve\xc4\x8d strahu. Najbolj se veseli Lukovega obiska, saj se rada pogovarja z njim.\n_START_SECTION_\nZgodovina izdaj\n_START_PARAGRAPH_\nDelo je bilo dolo\xc4\x8deno za doma\xc4\x8de branje v osmem razredu osnovne \xc5\xa1ole, zato je imelo veliko ponatisov: 1977, 1979, 1983, 1984, 1994, 2005. 1983 je bilo prevedeno v \xc4\x8de\xc5\xa1\xc4\x8dino (V sedmn\xc3\xa1cti).\n_START_SECTION_\nKritika in literarna zgodovina\n_START_PARAGRAPH_\n\xc2\xbbKonfliktne razmere so odli\xc4\x8dno izhodi\xc5\xa1\xc4\x8de vsakega pisanja, \xc5\xbeurnalisti\xc4\x8dnega in literarnega. V teh primerih so konflikti celo dvojni, tisti, ki se ka\xc5\xbeejo na zunaj, in tisti, ki jih nosijo odra\xc5\xa1\xc4\x8dajo\xc4\x8di v sebi. Prav to se je zdelo vredno literarne obdelave tudi pisatelju Ivu Zormanu. Leta 1972 jih je zaokro\xc5\xbeil v mladinski pripovedki V sedemnajstem. Ve\xc4\x8d izdaj tega dela in odmevi nanj pri\xc4\x8dajo, da je bila njegova literarna osvetlitev konfliktnega \xc5\xbeivljenja mladostnikov dele\xc5\xbena pri njih samih dokaj\xc5\xa1nje pozornosti. S svojim delom je zapolnil vrzel, saj je bilo v na\xc5\xa1i mladinski literaturi malo del, ki bi bila namenjena prav odra\xc5\xa1\xc4\x8dajo\xc4\x8dim bralcem.\xc2\xab\xc2\xa0_NEWLINE_(Janez Kajzer. Med dozorevanjem in zrelostjo. Ivo Zorman. V sedemnajstem. Ljubljana: Mladinska knjiga, 1994. 145-149.)_NEWLINE_\xc2\xbbRoman je napisan kot samogovor osrednje junakinje, ki se v bolni\xc5\xa1nici znova vra\xc4\x8da v \xc5\xbeivljenje. Zdravniku dr. \xc5\xa0teru razkriva preteklost in ob tem v spominu sestavlja drobce odlo\xc4\x8dilnih dogodkov minulih dni.\xc2\xab\xc2\xa0(Iztok Illich. O pisatelju in njegovem delu. Ivo Zorman. V sedemnajstem. Ljubljana: Mladinska knjiga, 1979. 145-148.'